สวิฟตี

[thumb|สวิฟต์ขณะกำลังทักทายชาวสวิฟตี ที่ตั้งกลุ่มรอนอกสำนักงาน ''[กูดมอนิงอเมริกา* ในนครนิวยอร์ก (2012)]]

*'ชาวสวิฟตี*' () เป็น[[โลกของผู้หลงใหล|กลุ่มแฟนคลับ]]ของนักร้องและนักแต่งเพลงชาวอเมริกัน [[เทย์เลอร์ สวิฟต์]] สวิฟตีได้รับการยกย่องจากนักข่าวว่าเป็นหนึ่งในฐานแฟนคลับที่ใหญ่ที่สุดและอุทิศตนมากที่สุด โดยเป็นที่รู้จักในด้านการมีส่วนร่วม ความคิดสร้างสรรค์ และความคลั่งไคล้ในระดับสูง เป็นเรื่องที่มีการรายงานข่าวอย่างแพร่หลายในสื่อกระแสหลักอยู่ตลอดเวลา

นักวิจารณ์ให้ความเห็นว่าสวิฟต์ได้นิยามความสัมพันธ์ระหว่างศิลปินกับกลุ่มแฟนคลับใหม่ โดยสร้างความสัมพันธ์ใกล้ชิดกับชาวสวิฟตี สวิฟต์ได้มีส่วนร่วม ช่วยเหลือ ให้เครดิต และให้ความสำคัญกับแฟน ๆ ของเธออยู่บ่อยครั้ง ในขณะที่ฝ่ายหลังนั้นได้ให้การสนับสนุนและความสนใจในผลงานของเธออย่างที่ไม่เคยมีมาก่อน แม้ว่าเธอจะมีสื่อด้านเชิงลบก็ตาม

หลังจากมีอิทธิพลต่อ[[อุตสาหกรรมดนตรี|วงการเพลง]]ในด้านต่าง ๆ ชาวสวิฟตีได้สร้างพื้นที่ของตัวเองใน[[วัฒนธรรมประชานิยม]] พวกเขายังคงสนับสนุนสวิฟต์อย่างต่อเนื่องผ่านการเปลี่ยนแนวเพลงของเธอและจุดเปลี่ยนทางศิลปะที่ไม่คาดคิด ช่วยเหลือเธอในระหว่างที่มีการถกเถียงกันอย่างกว้างขวาง เช่น [[กรณีข้อพิพาทสิทธิ์เกี่ยวกับสิทธิ์ในการถือครองเพลงของเทย์เลอร์ สวิฟต์|กรณีข้อพิพาทสิทธิ์การถือครองเพลงในปี 2019]] กระตุ้นให้เกิด[[กรณีข้อพิพาทเกี่ยวกับทิกเก็ตมาสเตอร์|การตรวจสอบทางการเมืองของทิกเก็ตมาสเตอร์]] ซึ่งนำไปสู่การบังคับใช้กฎหมายต่าง ๆ และกระตุ้นการเติบโตทางเศรษฐกิจด้วย[[อิทธิพลทางวัฒนธรรมของดิเอราส์ทัวร์]] อย่างไรก็ตาม สมาชิกของฐานแฟนคลับถูกวิจารณ์ว่าไม่คำนึงถึงความเป็นส่วนตัวของสวิฟต์ การที่ไปรุมในสถานที่ของเธอทั้งหมด และโจมตีผู้ใช้อินเทอร์เน็ตและคนดังที่ใส่ร้ายสวิฟต์ด้วยวาจาต่าง ๆ ซึ่งการเผยแพร่ ความพยายามในการส่งเสริมการจำหน่าย และแฟชั่นของสวิฟต์ ได้รับความสนใจจากการซ่อน[[ไข่อีสเตอร์ (สื่อ)|ไข่อีสเตอร์]]และเงื่อนงำต่าง ๆ ที่ทำให้ชาวสวิฟตีได้ถอดรหัสและถือว่าเป็นส่วนหนึ่งของจักรวาลทางดนตรีของเธอ

การวิเคราะห์ทางวัฒนธรรมได้อธิบายสวิฟตีไว้ว่าเป็นชุมชนที่น่าสนใจ เป็น[[วัฒนธรรมย่อย]] และเกือบจะเป็น[[เมตาเวิร์ส]] นักวิชาการได้ศึกษาสวิฟตีเกี่ยวกับลัทธิการบริโภคนิยม การสร้างเนื้อหา [[ทุนทางสังคม]] ความฟุ้งซ่านโดยรวม การจัดการผลผลิต และความสัมพันธ์ระหว่างบุคคล

== ประวัติ ==
[[เทย์เลอร์ สวิฟต์]]เปิดตัวในฐานะนักร้องและนักแต่งเพลง[[คันทรี (แนวดนตรี)|คันทรี]]ในวัย 16 ปี ค.ศ. 2006 ตามรายงานของสื่อ สวิฟต์มีฐานแฟนคลับตั้งแต่ต้นปี ค.ศ. 2005 ก่อนที่จะปล่อยซิงเกิลเปิดตัวของเธอ "[[ทิม แม็กกรอว์ (เพลง)|ทิม แม็กกรอว์]]" (2006) สวิฟต์เคยใช้[[บริการเครือข่ายสังคม]] เธอเป็นหนึ่งในศิลปินคันทรีกลุ่มแรก ๆ ที่ใช้[[อินเทอร์เน็ต]]เป็นเครื่องมือทาง[[การตลาด]]สำหรับเพลงของเธอ โดยประชาสัมพันธ์ตัวเองบน[[มายสเปซ]]เป็นส่วนใหญ่ และเชื่อมโยงกับผู้ฟังที่ชอบเพลงของเธอเมื่อเปิดทางวิทยุ เธอสร้างบัญชีมายสเปซของเธอในวันที่ 31 สิงหาคม ค.ศ. 2005 หนึ่งวันก่อนที่ค่ายเพลงของเธอในขณะนั้น [[บิกมะชีนเร็กเคิดส์]]จะเปิดตัว เพลงของสวิฟต์บนมายสเปซรวบรวมผู้ฟังมากกว่า 45 ล้านครั้ง ซึ่งสก็อตต์ บอร์เชตตา ซีอีโอของค่ายเพลงได้มอบให้กับโปรแกรมเมอร์วิทยุคันทรีที่ "ไม่เชื่อ" เพื่อโน้มน้าวให้พวกเขาเชื่อว่ามีแฟนเพลงของสวิฟต์อยู่ ฐานแฟนคลับในช่วงแรก ๆ ของสวิฟต์นั้นประกอบด้วยเด็กสาววัยรุ่นชาวอเมริกันผิวขาว

=== นิรุกติศาสตร์ ===
คำว่า "สวิฟตี" สำหรับแฟนพันธุ์แท้ของสวิฟต์ได้รับความนิยมในช่วงปลายคริสต์ทศวรรษ 2000 สวิฟต์กล่าวถึงในการสัมภาษณ์[[วีโว]]เมื่อปี 2012 ว่าแฟน ๆ ของเธอเรียกตัวเองว่า "สวิฟตี" ซึ่งเธอกล่าวว่ามัน "น่ารัก" ต่อมาสวิฟต์ได้ยื่นคำร้องขอ[[เครื่องหมายการค้า]]ในเดือนมีนาคม ค.ศ. 2017

== ความสัมพันธ์ระหว่างสวิฟต์ ==
[[ไฟล์:Taylor Swift at TIFF 2022 - 3.jpg|thumb|สวิฟต์ขณะถ่ายรูปกับแฟนคลับใน[[เทศกาลภาพยนตร์นานาชาติโทรอนโต]]ในปี 2022]]
สวิฟต์ยังคงมีความสัมพันธ์ที่ใกล้ชิดกับชาวสวิฟตี ซึ่งนักข่าวหลายคนยกย่องถึงอิทธิพลทางวัฒนธรรมของเธอ จากสื่อ *เดอะวอชิงตันโพสต์* ได้อธิบายถึงสวิฟต์และสวิฟตีว่า "ล้วนเป็นส่วนหนึ่งของกลุ่มเพื่อนใหญ่ในกลุ่มเดียว" เธอได้ "ปฏิวัติ" ความสัมพันธ์ที่คนดังสามารถมีให้กับแฟนคลับได้ ตามการรายงานของสื่อ *เดอะนิวยอร์กไทมส์* แฟน ๆ หลายคนรู้สึกผูกพันกับเธอเพราะพวกเขา "เติบโตมากับเธอและดนตรีของเธอ" ลอรา เคลลีย์ จากสื่อ *ดิแอตแลนติก* ให้ความเห็นว่า "สวิฟต์เข้าใจถึงพลังของประสบการณ์แบบกลุ่ม" ความสัมพันธ์ของเธอกับแฟน ๆ ถือว่ามีเอกลักษณ์เฉพาะสำหรับศิลปินที่ประสบผลสำเร็จอย่างเธอ เธอได้โต้ตอบกับพวกเขาบนสื่อสังคมออนไลน์ต่าง ๆ ส่งของขวัญให้พวกเขา เลือกพวกเขาด้วยตัวเองเพื่อเข้าร่วมคอนเสิร์ตส่วนตัวหรือพบปะทักทาย ไปเยี่ยมเยียนโดยเซอร์ไพรส์ เข้าร่วมในงานสำคัญของพวกเขา (เช่น [[การแต่งงาน|งานแต่งงาน]] หรืองานสังสรรค์เจ้าสาว) และมอบบัตรเข้าชมฟรีให้กับแฟน ๆ ที่ด้อยโอกาสหรือมีอาการป่วยทางการแพทย์ โดยนิสัยของสวิฟต์ในการซุ่มอ่านข่าวแฟนคลับของเธอผ่านทางออนไลน์ถูกแฟน ๆ เรียกกันว่า "เทย์เลอร์กิง" (Taylurking)

ในเดือนมิถุนายน ค.ศ. 2010 สวิฟต์ได้จัดงานพบปะและทักทายเป็นเวลา 13 ชั่วโมงโดยเป็นส่วนหนึ่งของเทศกาลซีเอ็มเอ ในเมือง[[แนชวิลล์]] รัฐเทนเนสซี ในปี 2014, 2017 และ 2019 เธอเป็นเจ้าภาพในการจัดงาน "ซีเคร็ตเชสชันส์" ซึ่งเป็นซีรีส์ปาร์ตีฟังเพลงในอัลบั้มก่อนวางจำหน่ายสำหรับแฟนคลับที่บ้านของเธอ และกิจกรรม[[คริสต์มาส]]ในปี 2014 ที่แฟนคลับขนานนามว่า "สวิฟต์มาส" โดยสวิฟต์จะส่งพัสดุของของขวัญช่วงต้นคริสต์มาสให้กับแฟน ๆ และส่งของขวัญบางส่วนด้วยมือ สวิฟต์ยังประพันธ์เพลงเพื่อเป็นเกียรติแก่แฟนคลับของเธอด้วย เช่น "[[ลองลิฟ (เพลงเทย์เลอร์ สวิฟต์)|ลองลิฟ]]" (2010) หรือ "โรแนน" (2012); โดยเพลงหลังเป็นการบันทึกเพื่อการกุศลเกี่ยวกับลูกชายวัยสี่ขวบของแฟนคลับคนหนึ่งที่เสียชีวิตด้วยโรค[[นิวโรบลาสโตมา]] ในปี 2023 เธอเชิญแฟนคลับจำนวน 2,200 คนมาชมภาพยนตร์คอนเสิร์ตรอบปฐมทัศน์ *เทย์เลอร์ สวิฟต์: ดิเอราส์ทัวร์* โดยไม่เสียค่าใช้จ่ายใด ๆ โซยา ราซา-ชีก จากสื่อ*ดิอินดีเพ็นเดนต์* ให้ความเห็นว่า สวิฟต์ "ยังคงเป็นแถวหน้าในการมอบประสบการณ์ที่อิงตามแฟน ๆ เพื่อสร้างผู้ติดตามที่เพิ่มมากขึ้น ไม่ว่าจะเป็นการเชิญเป็นการส่วนตัวไปที่บ้านของนักร้องเพื่อเข้าร่วมปาร์ตีฟังอัลบั้ม หรือที่เรียกว่าซีเคร็ตเชสชันส์ หรือการแฮงเอาต์ก่อนการแสดง เธอยังคงให้ความสำคัญกับแฟนคลับก่อนเสมอ"

== บทเรียนและชุมชน ==


นักข่าวบรรยายถึงผลงานของสวิฟต์ บุคคลที่มีชื่อเสียง และการประโคมข่าวรอบโลกด้วยตัวมันเอง โดยเรียกมันว่า "จักรวาล" ทางดนตรีที่ชาวสวิฟตีวิเคราะห์ เผยแพร่โดยการใช้[[ไข่อีสเตอร์ (สื่อ)|ไข่อีสเตอร์]]มากมายและ "มีความสัมพันธ์ใกล้ชิดกับแฟน ๆ ของเธออย่างผิดปกติ" สวิฟต์เป็นที่มาของ[[เรื่องปรัมปรา]]ในวัฒนธรรมประชานิยม เสื้อผ้า เครื่องประดับ พจน์ รหัสสี และศาสตร์ตัวเลขของเธอก็ถือเป็นไข่อีสเตอร์เช่นกัน ชาวสวิฟตีเป็นที่รู้จักในเรื่องของสมมติฐาน โดยแยกย่อยและเชื่อมโยงองค์ประกอบต่าง ๆ ที่พวกเขาพิจารณาว่าเป็นเบาะแสหรือไข่อีสเตอร์ ตามคำบรรยายของบรูซ อาเทอร์ จากสื่อ *โทรอนโตสตาร์* "สวิฟต์ ตามมาด้วยแฟนคลับที่อุทิศให้กับเรื่องจินตนาการของเธอคือ ไบแซนไทน์ ที่มีความเป็นชั้นและซับซ้อน และเป็นเมสสิยานิก"

*แกมเมอร์* และ *เดอะวอชิงตันโพสต์* เรียกบทเรียนนี้ว่าจักรวาลภาพยนตร์ของเทย์เลอร์ สวิฟต์ *เอนเตอร์เทนเมนต์วีกลี* อธิบายถึงลักษณะนี้ว่าเป็นจักรวาลดนตรีของเทย์เลอร์ สวิฟต์ — "ป็อปสตาร์ที่โด่งดังจากคำใบ้อันมหาศาล ซึ่งแฟนคลับต่างแลกเปลี่ยนข้อมูลทุกชิ้นให้เป็นแหล่งขุดค้นทางโบราณคดีออนไลน์" จากสื่อ *เดอะการ์เดียน'' เอเดรียน ฮอร์ตันได้กล่าวว่า "สวิฟต์เวิร์ส" เป็นวัฒนธรรมย่อยของสื่อมวลชนซึ่งปลูกฝังโดย "ปีแห่งการสร้างโลกและตำนานสวิฟเชียน" ในขณะที่ อาลิม เคราช เขียนถึงสวิฟต์ว่าเปลี่ยนเพลงป็อปให้กลายเป็น "ปริศนาที่มีผู้เล่นหลายคน" ที่เกี่ยวข้องกับความมุ่งมั่นของฐานแฟนคลับ ซึ่งศิลปินคนอื่น ๆ ก็พยายามที่จะทำซ้ำ

## ข้อมูลประชากร
จากการสำรวจโดยมอนิงคอนซัลต์ของปี 2023 ในสหรัฐ วัยผู้ใหญ่ร้อยละ 53 กล่าวว่าพวกเขาเป็นแฟนคลับของสวิฟต์ โดยระบุว่าเป็นสวิฟตีร้อยละ 44  และเป็นแฟนตัวยงของเธอร้อยละ 16 ในบรรดาแฟน ๆ นั้นเป็นผู้หญิงร้อยละ 52 และเป็นผู้ชายร้อยละ 48 แฟนคลับตามเชื้อชาติเป็นคนผิวขาวร้อยละ 74 เป็นคนผิวดำร้อยละ 13 เป็นคนเอเชียร้อยละ 9 และเป็นคนเชื้อชาติอื่นร้อยละ 4 ในทางการเมือง แฟนคลับเป็นกลุ่มของพรรคเดโมแครตร้อยละ 55 พรรครีพับลิกันร้อยละ 23 และเป็นพรรคอิสระร้อยละ 23 ในแง่ของชั่วรุ่น  เป็นรุ่นมิลเลนเนียลร้อยละ 45 เป็นรุ่นเบบีบูมเมอร์ร้อยละ 23 เป็นรุ่นเจนเอกซ์ร้อยละ 21 และเป็นรุ่นเจนซีร้อยละ 11 นักข่าวยังตั้งข้อสังเกตว่ามีการเพิ่มขึ้นของฐานแฟนคลับรุ่นบูมเมอร์ และรุ่นเจนเอกซ์ หรือที่รู้จักในชื่อ "ชาวสวิฟตีอาวุโส" (Senior Swifties)

## การวิจารณ์
กลุ่มชาวสวิฟตีได้รับการวิจารณ์ถึงพฤติกรรมบางอย่างเช่นกัน นักข่าวประณามถึงการมีปฏิสัมพันธ์แบบกึ่งมีส่วนร่วมทางสังคมที่ชาวสวิฟตีบางคนมีกับสวิฟต์ รวมถึงความสนใจในชีวิตส่วนตัวของสวิฟต์มากเกินไป แฟน ๆ ต่างรวมตัวกันในสถานที่ที่พบเห็นเธอ พวกเขายังถูกรายงานว่าโจมตี คุกคาม หรือขู่ฆ่าทางออนไลน์ และดักจับคนดัง นักข่าว และผู้ใช้อินเทอร์เน็ตคนอื่น ๆ ด้วยเหตุผลต่าง ๆ มากมาย เช่น พูดในแง่ลบเกี่ยวกับสวิฟต์ หลังจากข้อพิพาทสิทธิ์ในการถือครองเพลง เบราน์อ้างว่าเขาได้รับคำขู่ฆ่าจากชาวสวิฟตี

กลุ่มเล็ก ๆ ของสวิฟตีที่เรียกว่า "เกย์เลอร์" (Gaylors) เชื่อว่าสวิฟต์แอบเป็นเกย์และบอกความเป็นนัยถึงการเป็นเควียร์ผ่านทางดนตรีของเธอ แม้ว่าเธอจะบรรยายตัวเองว่าเป็นพันธมิตรกับชุมชนแอลจีบีทีก็ตาม เกย์เลอร์บางคนยังชิพสวิฟต์กับคาร์ลี คลอสส์, ไดอันนา อากรอน หรือทั้งสองคน โดยอ้างว่าสวิฟต์เคยเดตกับพวกเขาในอดีต และกล่าวหาว่าสวิฟต์ใช้ผลประโยชน์กับกลุ่มตลาดความหลากหลายทางเพศ (Queerbaiting) หากเธอนั้นไม่ใช่เกย์จริง ๆ ชาวสวิฟตีส่วนใหญ่วิจารณ์ถึงทฤษฎีของเกย์เลอร์ว่าเป็นแนวคิดที่ไกลจากความจริง ประสงค์ร้าย และหยาบคายต่อสวิฟต์ นักข่าวยังมองว่ามันเป็นการล้วงล้ำ และเป็นทฤษฎีสมคบคิดที่ไม่มีมูลความจริง

## ประเด็นทางวิชาการ
สวิฟตีเป็นหัวข้อที่สื่อมวลชนและนักวิชาการให้ความสนใจ โดยศึกษาจากทุนทางสังคม ลักษณะผู้บริโภคนิยม และความสัมพันธ์ระหว่างบุคคล "การสร้างเนื้อหาที่อุดมสมบูรณ์ ความเข้าใจด้านดิจิทัล ความสามารถในการจัดระเบียบ และพฤติกรรมออนไลน์ที่เลวร้ายในบางครั้ง" ของพวกเขายังเป็นหัวข้อที่ต้องศึกษาเช่นกัน ตามการบรรยายของนักวิจัยวัฒนธรรมอินเทอร์เน็ต คริสตินา โลเปซ และเอวานีช ชานดรา โดโนแวนแยกแยะ "แฟนคลับเทย์เลอร์ สวิฟต์" ออกจากสวิฟตี โดยให้ความเห็นว่าอย่างหลังนั้นเป็นวัฒนธรรมย่อยที่มีลักษณะเฉพาะจากการรวมตัวกันอย่างกระตือรือร้น ไม่เหมือนฐานแฟนคลับอื่น ๆ นักภาษาศาสตร์บางคนเรียกรหัสลับที่เขียนโดยสวิฟตีว่า "แฟนอิเล็กต์" (fanilect) แผนที่เครือข่ายปี 2023 เผยแพร่โดยนักวิจัยอินเทอร์เน็ต คริสตินา โลเปซ และเอวานีช ชานดรา แบ่งกลุ่มชาวสวิฟตีออกเป็นหกกลุ่มที่แตกต่างกันตามการโต้ตอบออนไลน์และหัวข้อการสนทนา นอกจากนี้ในมหาวิทยาลัยหลายแห่งตั้งชมรมแฟนคลับที่อุทิศตนให้กับสวิฟต์

## อ้างอิง

หมวดหมู่:เทย์เลอร์ สวิฟต์
หมวดหมู่:โลกของผู้หลงใหลในดนตรี